আসামিদের স্বীকারোক্তিমূলক জবানবন্দি ও চার্জশিটে বেরিয়ে আসে গিয়াস উদ্দিনকে হত্যার লোমহর্ষক বর্ণনা। সংশ্লিষ্ট সূত্রে জানা যায়, ওই কিলিংমিশনে অংশ নেয় ৪ জন। লীনার প্রেমে পড়ে তানভীর তার (লীনা) পরামর্শ ও উৎসাহে গিয়াসকে খুন করেছে। এজন্য লীনা তাকে ৫০ হাজার টাকা দেয়ার অঙ্গীকার করেছিল। যার মধ্যে ২৫ হাজার টাকা অগ্রিম দিয়েছে। জিসান ও মুক্ত হত্যাকাণ্ডে অংশ নেয় তানভীরের সঙ্গে বন্ধুত্বের কারণে। লীনার টাকায় খুনের সময় পরার জন্য গ্লাবস, গেঞ্জি ও টাউজার কেনে। লীনা নিজে কিনে দেয় ছুরি। হত্যার সময় লীনা নিজে উপস্থিত ছিল। খুনের কৌশল ও পরবর্তী ঘটনা কিভাবে সাজাবে তাও শিখিয়ে দেয় লীনা। হত্যাকাণ্ড শেষে ৩ কলেজ ছাত্রই তাদের বাসায় ফিরে স্বাভাবিক ছিল। লীনাকে পুলিশ আটক করার পর তানভীর কয়েকবার থানার সামনেও ঘোরাঘুরি করেছে। উঁকিঝুঁকি দিয়ে থানার ভেতরে থাকা লীনাকে দেখার চেষ্টা করেছে।